Den Vest-Sjællandske Avis, 1824-09-10
Af de officielle Efterretninger, som siden ere indløbne om Tariffes Erobring erfares: at Generallieutenant Foissac Latour, som commanderede i Cadix, havde afsendt en Colonne Fodfolk og Rytterie under Commando af Greven af Astorg, Oberst for det 14de Jægerregiment, og den 7de August blev Staden Tariffa indsluttet til Lands og den følgende Dag ogsaa til Vands; men da denne Stad er omgivet af Muure, saa maatte man skaffe svært Skyes tilveie for at skyde en Bresche, endelig den 19de om Eftermiddagen blev Breschen practikabel og Klokken 4 om Aftenen blev Staden indtaget med Storm, ligesom ogsaa Fortet Catalina af det brave 34te Linieregiment og af de Spanske Tropper fra Leieren ved St. Roch. Den 20de ved Dagens Frembrud faldt Øen, som var besat med 20 Kanoner, og hvorhen endeel af Rebellerne havde taget Flugten, i de Franskes Hænder. Jfølge en Beretning i den Franske Moniteur bleve Anførerne Pedro Valdez og Domingo Gonzales tilligemed 160 Factionister gjorte til Fanger; men det Menneske, som havde været Ophavsmand til det hele og Forfatter til de Proklamationer, som Valde, havde underskrevet havde paa en feig Maade reddet sig i en Baad; de Franskes Tab bestaaer af Døde i en Lieutenant og 2 Gemene og af Saarede i 2 Artillerie-Officere og 27 Under Officere og Gemeene. – Unægteligen ere de indvortes Uroeligheder i Spanien meget store. Saaledes har man i London faaet Breve fra Cadix af 15de August, hvori det hedder, at 800 Constitutionelle have hemmeligen forladt Cadix for at støde til Jnsurgenterne; nogle Baade bleve dog beskudte af de Franske Skibe og ere blevne drevne tilbage. Magistraten holdt hemmelige Sammenkomster. J de Proklamationer, som de Constitutionelle udbrede i stor Mængde over hele Kongeriget tale de slet ikke om Constitutionen; men blot om at Kongerigets Uafhængighed er sat i Fare af de Franske, for saaledes ogsaa at vinde Royalisterne. J Gallizien ere ogsaa Uroeligheder udbrudte; men som siges igien at være blevne dæmpede. - Ogsaa sees af den Madrider Hoftidende, at der sværme Oprørere omkring paa andre Steder i Riget. J flere Gader i Madrid ere nye Jldebrande udbrudte og Folket raabet paa at det er de Begros som have paasat Jlden; ogsaa har man udbredet en opdigtet Proclamation af General Mina. – Kongen har nu derfor i St. Jldesonfo udstædet en befaling til General Capitainerne, ifølge hvilken Rebellerne, naar de gribes med Vaaden i Hænderne skulle skydes paa Stedet. – Det hedder, at Kongen vil begive sig til Burgos hvor ogsaa det Franske Hovedqvarteer skal opstilles, imedens Madrid bliver befat af en Afdeeling af Franske Tropper. (Denne Reise maae formodentlig staae i Forbindelse med en vigtig Plan, som er aftalt med den Franske Regiering) – J Toulon have Galeislaverne gjort Oprør og man bragte dem først til Roelighed, efterat 18 af dem vare skudte, – Der berettes fra Stockholm under 27de August, at den Pengesum, hvorom man er bleven forenet med Rusland at skulle tilstaaes den forrige Konge Gustav Adolphs Familie, er bleven udbetalt efter Rigs stændernes Beslutning. Men en Deel af denne Summa, skal som man forsikkrer, være afkortet og udbetalt til Rusland, som havde disse Penge tilgode hos den forrige Konge. Hr. v. Montestore, en Svoger til Baronerne Rotschild, er død i Lyon og har efterladt sig en Formue af 25 Millioner Franker.